Maciej Lampe

Maciej Bolesław Lampe (s. 5. helmikuuta 1985 Łódź) on puolalainen koripalloilija.

 Ura 
Lampe syntyi Puolassa, mutta varttui Ruotsissa. Hän pystyykin puhumaan ruotsia. Hän pelasi nuoruutensa Alvik Stockholmissa, josta hän siirtyi 14-vuotiaana pelaamaan Real Madridin nuoriin. Hän pääsi pelaamaan Real Madridin edustusjoukkueeseen kaudella 2001–2002, jolloin hän oli nuorin Euroliiga-pelaajahttp://en.bckhimki.ru/mainteam/teamstaff/machey_lampe/ . Koska hän ei ollut vielä täysin miesten tasolla, hänet lainattiin Complutense-yliopiston joukkueeseen, joka pelasi toiseksi korkeimmalla tasolla. 

Vuoden 2003 NBA-draftissa New York Knicks varasi hänet numerolla 30. Vuonna 2004 hänet vaihdettiin Phoenix Sunsiin, jossa hänestä tuli nuorin pelaaja, joka on koskaan pelannut Phoenixin edustusjoukkueessa runkosarjaottelussahttp://www.nba.com/playerfile/maciej_lampe/index.html. Kaudella 2004-2005 hän pussitti myös NBA-ennätyksensä: 17 pistettä Milwaukee Bucksia vastaan. 2005 hänet lähetettiin New Orleans Hornetsiin ja 2006 hänet vaihdettiin Houston Rocketsiin. NBA-uransa aikana hän teki keskimäärin 3,4 pistettä ja otti 2,2 levypalloa peliä kohden.

NBA:sta hän palasi Eurooppaan ja meni pelaamaan ULEB Eurocupia Dynamo Pietariin. Joukkue meni kuitenkin pian konkurssiin, kun Pietarin kaupunki ei pystynyt tukemaan seuraahttp://www.draftexpress.com/article/The-Ugly-Side-of-European-Basketball--DSP-Collapse-1550/ . Lampe teki sopimuksen Himkin kanssa, jonka kanssa hänellä oli sopimus vuoteen 2011 saakka. Sopimus oli arvoltaan 1,5 miljoonaa euroahttp://www.in-the-game.org/?page_id=1386 .

Kaudeksi 2009–2010 Lampe siirtyi Maccabi Tel Aviviin yhden vuoden sopimuksella.

 Lähteet 

 Aiheesta muualla 

 Maciej Lampe Europe Stats Basketball-Reference.com 
 Eurocupin pelaajaprofiili 
 NBA:n pelaajaprofiili 

Luokka:Puolalaiset koripalloilijat
Luokka:Vuonna 1985 syntyneet
Luokka:Elävät henkilöt